-25-

8. การจัดการ

 คณะกรรมการบริษัทฯ ณ วันที่ 31 ธันวาคม 2555 มีจำนวน 9 ท่าน ประกอบด้วย :-

  -------- ------------- ------------- -------------------------------------
  ลำดับที่    ชื่อ-สกุล                      ตำแหน่ง

  1.       นายชรัตน์       สว่างวรรณ์      กรรมการผู้จัดการ

  2.       นางศิริพร       มังกรกาญจน์     กรรมการรองผู้จัดการ

  3.       นายก้อง        มังกรกาญจน์     กรรมการ

  4.       นายธวัช        ตรีวรรณกุล      กรรมการ

  5.       นายชัยนันท์      ลภิธนานุวัฒน์     กรรมการ

  6.       นางสาวสมพิศ    เจริญเกียรติกุล   กรรมการ (3)

  7.       นายนที         แสงอุดมเลิศ     กรรมการอิสระ/ประธานคณะกรรมการตรวจสอบ
                                       (2)

  8.       นายผดุง        เตชะศรินทร์     กรรมการอิสระ/กรรมการตรวจสอบ

  9.       นายเกรียงศักดิ์   วัฒนวรางกูร     กรรมการอิสระ/กรรมการตรวจสอบ

           นายมานะ       เสถบุตร        กรรมการอิสระ/กรรมการตรวจสอบ (1)

           นายวรเทพ      ไวทยาวิโรจน์    กรรมการอิสระ (4)
  -------- ------------- ------------- -------------------------------------

หมายเหตุ ประวัติของคณะกรรมการปรากฏตามเอกสารแนบ

(1) นายมานะ เสถบุตร ลาออกเมื่อวันที่ 5 มีนาคม 2555 และกลับเข้าดำรงตำแหน่งใหม่

  เมื่อวันที่ 2 มีนาคม 2556

(2) นายนที แสงอุดมเสิศ ลาออกเมื่อวันที่ 26 มกราคม 2556

(3) นางสาวสมพิศ เจริญเกียรติกุล ลาออกเมื่อวันที่ 8 มีนาคม 2556

(4) นายวรเทพ ไวทยาวิโรจน์ เข้าดำรงตำแหน่งกรรมการเมื่อวันที่ 22 มีนาคม 2556

ค่าตอบแทนของคณะกรรมการ

  ในปี 2555 คณะกรรมการบริษัทฯ มีค่าตอบแทนเป็นเงินรวม 1.60 ล้านบาท
  โดยเป็นค่าตอบแทนในรูปเบี้ยประชุมกรรมการ และในปี 2555 บริษัทฯ
  ได้จัดประชุมคณะกรรมการบริษัทฯ และคณะกรรมการตรวจสอบ จำนวน 8 ครั้ง
  โดยกรรมการแต่ละท่านได้เข้าร่วมประชุมดังนี้ :-

  ---------- ---------------- ----------------- --------------------------
  ลำดับที่      ชื่อ-สกุล                             จำนวนครั้งที่เข้าร่วมประชุม

  1.         นายชรัตน์          สว่างวรรณ์          8/8

  2.         นางศิริพร          มังกรกาญจน์         8/8

  3.         นายก้อง           มังกรกาญจน์         8/8

  4.         นายธวัช           ตรีวรรณกุล          8/8

  5.         นายชัยนันท์         ลภิธนานุวัฒน์         7/8

  6.         นางสาวสมพิศ       เจริญเกียรติกุล       7/8

  7.         นายนที            แสงอุดมเลิศ         8/8

  8.         นายผดุง           เตชะศรินทร์         7/8

  9.         นายเกรียงศักดิ์      วัฒนวรางกูร         8/8

             นายมานะ          เสถบุตร            2/2
  ---------- ---------------- ----------------- --------------------------

-26-

  การแต่งตั้งกรรมการ

  การแต่งตั้งกรรมการของบริษัทฯ กระทำโดยมติที่ประชุมผู้ถือหุ้นตามหลักเกณฑ์ และวิธีการดังนี้ :-

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ในการเลือกกรรมการ ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (1)
    โดยใช้วิธีออกเสียงลงคะแนนเลือกตั้งกรรมการเป็นรายบุคคลคราวละคนหรือคราวละหลายคนรวมกันตามแต่ที่ประชุมผู้ถือหุ้นจะเห็นสมควรแต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีอยู่ทั้งหมดจะแบ่งคะแนนเสียงให้แก่คนใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการให้ใช้เสียงข้างมาก กล่าวคือ
    บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในคราวนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานที่ประชุมเป็นผู้ออกเสียงชี้ขาด

  นอกจากนี้ การแต่งตั้งกรรมการบริษัทยังสามารถกระทำโดยมติที่ประชุมคณะกรรมการบริษัท
  ด้วยคะแนนเสียงไม่น้อยกว่า 3 ใน 4 ของจำนวนกรรมการที่ยังเหลืออยู่ ทั้งนี้
  เฉพาะในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  โดยคณะกรรมการจะเลือกบุคคลที่มีคุณสมบัติเหมาะสมเข้าเป็นกรรมการแทนในการประชุมคณะกรรมการคราวถัดไปเว้นแต่วาระของคณะกรรมการจะเหลือน้อยกว่า
  2 เดือน
  และบุคคลซึ่งเข้ามาเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

1.  การกำกับดูแลกิจการ

คณะกรรมการบริษัทฯ
ได้ตระหนักถึงความสำคัญของการกำกับดูแลกิจการที่ดีเพื่อแสดงถึงการบริหารจัดการที่มีประสิทธิภาพ
โปร่งใส และตรวจสอบได้ ซึ่งสร้างความเชื่อมั่นและความมั่นใจต่อผู้ถือหุ้น ผู้ลงทุน
ผู้มีส่วนได้เสียและผู้ที่เกี่ยวข้องทุกฝ่ายตามแนวทางหลักการกำกับดูแลกิจการที่ดีของตลาดหลักทรัพย์แห่งประเทศไทย
และได้ปฏิบัติตามเกณฑ์ดังกล่าวอย่างต่อเนื่อง

จากความมุ่งมั่นในการนำหลักการกำกับดูแลกิจการที่ดีมาใช้ในการบริหารงานและดำเนินงานของบริษัทฯ
อย่างต่อเนื่องเป็นผลให้ในปี 2555 บริษัทฯ
ได้รับผลการประเมินคุณภาพการจัดประชุมสามัญผู้ถือหุ้นประจำปี ตามแบบ AGM CHECKLIST
ในระดับ “ดีมาก” จากสำนักงานคณะกรรมการกำกับหลักทรัพย์และตลาดหลักทรัพย์
ร่วมกับสมาคมส่งเสริมผู้ลงทุนไทย และสมาคมบริษัทจดทะเบียนไทย
ยังความภาคภูมิใจมาสู่พนักงานทุกระดับของบริษัทฯ

-27-

2.  สิทธิของผู้ถือหุ้น และการปฏิบัติต่อผู้ถือหุ้นอย่างเท่าเทียมกัน

  บริษัทฯ ได้ตระหนักและให้ความสำคัญถึงสิทธิของผู้ถือหุ้นในฐานะเจ้าของบริษัทฯ
  โดยปฏิบัติตามหลักเกณฑ์และสิทธิขั้นพื้นฐานตามกฎหมายกำหนด สิทธิต่างๆ
  ในการประชุมใหญ่สามัญผู้ถือหุ้น สิทธิในการแสดงความคิดเห็น
  สิทธิในการร่วมตัดสินใจในเรื่องสำคัญของบริษัทฯ อีกทั้งบริษัทฯ
  ยังอำนวยความสะดวกแก่ผู้ถือหุ้นโดยการใช้สถานที่จัดประชุมที่มีเส้นทางการคมนาคมที่สะดวก ทั้งนี้
  ได้ปฏิบัติตามแนวทาง AGM CHECKLIST
  ซึ่งจัดทำโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  ร่วมกับสมาคมส่งเสริมผู้ลงทุนไทย และสมาคมบริษัทจดทะเบียนไทย

  นอกจากนั้น บริษัทฯ ยังได้มีการเปิดเผยข้อมูลข่าวสารที่สำคัญบนเว็บไซต์ของบริษัทฯ ที่
  www.thainam.com ซึ่งมีทั้งภาษาไทยและภาษาอังกฤษ เพื่อให้ผู้ถือหุ้นได้ทราบข้อมูลอย่างทั่วถึง
  และในปีนี้ คณะกรรมการบริษัทฯ ได้อำนวยความสะดวกและส่งเสริมสิทธิของผู้ถือหุ้น ดังนี้ :-

-   บริษัทฯ ได้มอบหมายให้บริษัทศูนย์รับฝากหลักทรัพย์ (ประเทศไทย) จำกัด
    ซึ่งเป็นนายทะเบียนของบริษัทฯ
    เป็นผู้จัดส่งหนังสือเชิญประชุมผู้ถือหุ้นพร้อมทั้งเอกสารข้อมูลประกอบการประชุมในแต่ละวาระให้ผู้ถือหุ้นทราบล่วงหน้าก่อนวันประชุม
    14 วัน พร้อมทั้งเผยแพร่ข้อมูลเช่นเดียวกันนี้บนเว็บไซต์ของบริษัทฯ
    ทั้งรูปแบบภาษาไทยและภาษาอังกฤษก่อนวันประชุม 30 วัน
    เพื่อให้ผู้ถือหุ้นสามารถเข้าถึงข้อมูลได้สะดวกและรวดเร็วยิ่งขึ้น

-   บริษัทฯ
    ได้เปิดโอกาสให้ผู้ถือหุ้นส่วนน้อยเสนอเรื่องเพื่อบรรจุเป็นวาระการประชุมใหญ่สามัญผู้ถือหุ้นล่วงหน้าและเสนอชื่อบุคคลที่มีคุณสมบัติเหมาะสมเข้าดำรงตำแหน่งกรรมการของบริษัทฯ
    โดยผ่านช่องทางระบบเผยแพร่ข้อมูลของตลาดหลักทรัพย์แห่งประเทศไทยและผ่านทางเว็บไซต์ของบริษัทฯ

-   บริษัทฯ ได้ให้ข้อมูลในหนังสือเชิญประชุมพร้อมทั้งแจ้งวาระในการประชุมอย่างชัดเจน
    ทั้งวาระพิจารณาแต่งตั้งกรรมการบริษัทฯ พร้อมทั้งกำหนดค่าตอบแทน
    วาระการแต่งตั้งผู้สอบบัญชีและกำหนดค่าสอบบัญชี และวาระการจ่ายเงินปันผล ซึ่งบริษัทฯ
    ได้มีการนำเสนอข้อเท็จจริงและ เหตุผลประกอบ เพื่อการตัดสินใจของผู้ถือหุ้น

-   ในการประชุมผู้ถือหุ้น คณะกรรมการบริษัทฯ
    จะดำเนินตามหลักเกณฑ์ที่กำหนดในข้อบังคับของบริษัทฯ และ AGM CHECKLIST ของ ก.ล.ต.
    โดยจะแจ้งหลักเกณฑ์และวิธีปฏิบัติในการเข้าร่วมประชุม
    การมอบฉันทะให้เข้าร่วมประชุมและการออกเสียงลงคะแนน
    พร้อมทั้งส่งแบบฟอร์มหนังสือมอบฉันทะตามที่กฎหมายกำหนดให้ผู้ถือหุ้นล่วงหน้าพร้อมกับหนังสือเชิญประชุม

-   บริษัทฯ ได้เสนอชื่อกรรมการอิสระอย่างน้อย 1 คน เป็นทางเลือกในการมอบฉันทะของผู้ถือหุ้น

-   คณะกรรมการบริษัทฯ ได้เปิดโอกาสให้ผู้ถือหุ้นได้ใช้สิทธิในการแต่งตั้งกรรมการเป็นรายคนได้
    ดังที่ปรากฏในแบบหนังสือมอบฉันทะที่จัดส่งให้กับผู้ถือหุ้น

-   ในการประชุมผู้ถือหุ้น ประธานที่ประชุมแนะนำคณะกรรมการบริษัทฯ กรรมการอิสระ
    และกรรมการตรวจสอบ และผู้สอบบัญชีรับอนุญาต
    พร้อมทั้งนำผู้บริหารเข้าร่วมประชุมเพื่อชี้แจงและตอบข้อซักถามต่อที่ประชุมผู้ถือหุ้น
    โดยประธานที่ประชุมได้เปิดโอกาสให้ผู้ถือหุ้นมีสิทธิซักถามอย่างเท่าเทียมกันโดยได้บันทึกประเด็นซักถามแล้วข้อคิดเห็นที่สำคัญไว้ในรายงานการประชุมด้วย

  -28-

-   บริษัทฯ ไม่มีนโยบายลิดรอนสิทธิของผู้ถือหุ้นในการศึกษาข้อมูลของบริษัทฯ
    และการเข้าร่วมประชุมผู้ถือหุ้น เช่น
    การไม่แจกเอกสารสำคัญเพิ่มเติมในการประชุมผู้ถือหุ้นอย่างกระทันหัน
    หรือการไม่เพิ่มวาระการประชุมรวมถึงการเปลี่ยนแปลงข้อมูลสำคัญโดยไม่แจ้งให้ผู้ถือหุ้นทราบ
    ล่วงหน้า และไม่จำกัดสิทธิของผู้ถือหุ้นในการเข้าร่วมประชุมสาย เป็นต้น

-   คณะกรรมการบริษัทฯ ได้กำหนดมาตรการป้องกันกรรมการ
    ผู้บริหารและพนักงานใช้ข้อมูลภายในของบริษัทฯ เพื่อหาผลประโยชน์แก่ตนเอง
    หรือผู้อื่นในทางมิชอบ

-   เลขานุการบริษัทฯ
    และทีมงานได้รับมอบหมายให้จัดทำรายงานการประชุมผู้ถือหุ้นที่มีสาระสำคัญครบถ้วนสมบูรณ์
    โดยได้จัดส่งรายงานการประชุมผู้ถือหุ้นให้ตลาดหลักทรัพย์แห่งประเทศไทย
    และเผยแพร่บนเว็บไซต์ของบริษัทฯ ภายใน 14 วัน นับแต่วันประชุมแล้วเสร็จ

-   คณะกรรมการบริษัทฯ
    ได้กำหนดแนวทางการเปิดเผยข้อมูลของผู้มีส่วนได้เสียและกำหนดมาตร-การป้องกันมิให้ผู้มีส่วนได้เสียเข้าร่วมกระบวนการตัดสินใจในการพิจารณาในวาระที่สำคัญ

-   ในการประชุมผู้ถือหุ้น บริษัทฯ ได้แจกบัตรลงคะแนนให้ผู้ถือหุ้น
    เพื่อใช้สำหรับลงคะแนนในวาระที่สำคัญ เช่น การทำรายงานเกี่ยวโยง
    การทำรายการได้มาหรือจำหน่ายไปซึ่งสินทรัพย์ ทั้งนี้
    เพื่อความโปร่งใสและตรวจสอบได้ในกรณีที่มีข้อโต้แย้งภายหลัง

    1.  บทบาทของผู้มีส่วนได้เสีย

  บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน เช่น
  ผู้ถือหุ้น คณะกรรมการบริษัทฯ พนักงาน ทั้งของบริษัทฯ และบริษัทย่อย และผู้มีส่วนได้เสีย
  ภายนอก เช่น ลูกค้า คู่แข่ง เจ้าหนี้ ภาครัฐ และหน่วยงานอื่นๆ ที่เกี่ยวข้อง ตลอดจน ชุมชน
  สังคม และสิ่งแวดล้อม
  อันจะเป็นประโยชน์ต่อการดำเนินงานและสร้างความเชื่อมั่นให้เกิดต่อบริษัทฯ
  เพื่อเพิ่มศักยภาพและความมั่นคงแก่บริษัทฯ
  รวมทั้งเพิ่มขีดความสามารถในการแข่งขันและสร้างความสำเร็จในระยะยาว

(1) ผู้ถือหุ้น

  บริษัทฯ มุ่งมั่นที่จะดำเนินธุรกิจซึ่งมีผลการดำเนินงานที่ดี มีการเจริญเติบโตอย่างมั่นคง
  มีความสามารถในการแข่งขัน โดยคำนึงถึงสภาวะการณ์ในปัจจุบันและอนาคต
  เพื่อให้เกิดมูลค่าเพิ่มแก่ผู้ถือหุ้นในระยะยาว โดยบริษัทฯ
  มีการเปิดเผยข้อมูลอย่างโปร่งใสเป็นธรรม
  และพยายามอย่างเต็มที่ในการปกป้องทรัพย์สินของบริษัทฯ

(2) พนักงาน

  บริษัทฯ ถือว่าพนักงาน
  และผู้บริหารเป็นทรัพยากรบุคคลที่มีความสำคัญอย่างยิ่งในการขับเคลื่อนบริษัทฯ
  ให้เจริญเติบโตไปข้างหน้า ดังนั้น บริษัทฯ
  จึงปฏิบัติต่อพนักงานทุกระดับอย่างเท่าเทียมและเป็นธรรม
  พร้อมทั้งกำหนดค่าตอบแทนและสวัสดิการที่เหมาะสม เช่น สวัสดิการรถรับส่งพนักงาน
  สวัสดิการโรงอาหาร เครื่องแบบพนักงาน ประกันอุบัติเหตุ การตรวจสุขภาพประจำปี
  และห้องพยาบาล เป็นต้น

-29-

  นอกจากนี้ บริษัทฯ ยังส่งเสริมให้พนักงานได้พัฒนาความสามารถ โดยจัดให้พนักงานได้รับ
  การอบรมและเสริมความรู้เพิ่มเติมในส่วนงานที่รับผิดชอบ
  พร้อมทั้งให้พนักงานมีส่วนร่วมในการกำหนดเป้าหมายของบริษัทฯ ร่วมกับผู้บริหาร
  เพื่อตระหนักถึงความสำคัญของตนเองที่บริษัทฯ มอบให้ และเพื่อให้การดำเนินงานของบริษัทฯ
  เป็นไปในทิศทางเดียวกัน

(3) ลูกค้า

  บริษัทฯ มีความมุ่งมั่นที่จะพัฒนาผลิตภัณฑ์ให้มีประสิทธิภาพรวมถึงการให้บริการที่ประทับใจ
  เพื่อตอบสนองต่อความต้องการของลูกค้าได้อย่างถูกต้อง
  และคำนึงถึงสิทธิประโยชน์ของลูกค้าเป็นสำคัญ โดยบริษัทฯ
  ได้มีการฝึกอบรมพนักงานทุกคนในบริษัทฯ ให้มีความเข้าใจและยึดมั่นในความเป็นธรรม
  ทั้งด้านราคาและคุณภาพ รักการบริการและความซื่อสัตย์

(4) คู่แข่ง

  บริษัทฯ มีการประพฤติตามกรอบกติกาการแข่งขันที่ดี และไม่ใช้วิธีการที่ไม่สุจริต
  เพื่อทำลายคู่แข่งทางการค้า

(5) ชุมชนและสิ่งแวดล้อม

  บริษัทฯ ให้ความสำคัญต่อคุณภาพชีวิตและสิ่งแวดล้อมในชุมชน เพื่อให้การดำเนินงานของบริษัทฯ
  เป็นที่ยอมรับและสามารถอยู่ร่วมในสังคมได้อย่างยั่งยืนตลอดไป ดังที่บริษัทฯ
  ได้ปฏิบัติตามกฎหมายและกฎระเบียบของหน่วยงานที่เกี่ยวข้อง เช่น กรมโรงงาน
  กระทรวงอุตสาหกรรม และกองควบคุมมลพิษ
  กระทรวงทรัพยากรธรรมชาติและสิ่งแวดล้อมอย่างเคร่งคัด พร้อมทั้งยัง
  ส่งเสริมกิจกรรมชุมชนสัมพันธ์ การให้ความช่วยเหลือต่อสังคมอย่างสม่ำเสมอ

  นอกจากนี้ บริษัทฯ ให้ความสำคัญต่อการมีส่วนร่วมในการทำประโยชน์ต่อชุมชน สังคม และศาสนา
  เช่น มอบทุนการศึกษาแก่เยาวชนในโรงเรียนละแวกใกล้เคียงกับบริษัทฯ
  และมอบสิ่งของอุปกรณ์กีฬาให้แก่เด็กเพื่อจัดกิจกรรมงานวันเด็กแห่งชาติทุกปี

  ในปี 2555 บริษัทฯ ไม่มีข้อพิพาทใดๆ ในเรื่องที่เกี่ยวกับผู้มีส่วนได้เสีย

1.  การเปิดเผยข้อมูลและความโปร่งใส

  บริษัทฯ ให้ความสำคัญกับการเปิดเผยข้อมูลและสารสนเทศของบริษัทฯ
  ทั้งข้อมูลทางการเงินและข่าวสารต่าง ๆ อย่างถูกต้อง ครบถ้วน สม่ำเสมอ ทันเวลา
  และโปร่งใส เป็นไปตามหลักเกณฑ์ที่ ก.ล.ต. และตลาดหลักทรัพย์แห่งประเทศไทยกำหนด
  ผู้คนสามารถเข้าถึงข้อมูลได้ง่าย มีความเท่าเทียมกัน และมีความน่าเชื่อถือ ดังนี้

-   บริษัทฯ มีการเปิดเผยข้อมูลในแบบแสดงรายการข้อมูลประจำปี (แบบ 56-1) และรายงาน
    ประจำปี (แบบ 56-2) ตามข้อกำหนดของ ก.ล.ต. และตลาดหลักทรัพย์แห่งประเทศไทย

  -30-

-   คณะกรรมการบริษัทฯ เป็นผู้รับผิดชอบต่องบการเงินและรายงานทางการเงิน
    ซึ่งได้จัดทำตามมาตรฐานการบัญชีที่รับรองทั่วไป
    โดยเลือกใช้นโยบายบัญชีที่เหมาะสมกับธุรกิจโดยถือปฏิบัติอย่างสม่ำเสมอและใช้ดุลยพินิจอย่างระมัดระวัง
    รวมทั้งมีการเปิดเผยข้อมูลที่สำคัญอย่างเพียงพอไว้ในหมายเหตุประกอบงบการเงิน
    ซึ่งมีผู้สอบบัญชีรับอนุญาตเป็นผู้ตรวจสอบ
    และคณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงินดังกล่าว

-   บริษัทฯ ได้มีการเปิดเผยข้อมูลที่สำคัญอื่น ๆ
    ทั้งภาษาไทยและภาษาอังกฤษไว้บนเว็บไซต์ของบริษัทฯ และมีการปรับปรุงข้อมูลให้เป็นปัจจุบัน
    (up to date) เป็นระยะ ๆ

-   บริษัทฯ ได้มีสำนักบริหารเพื่อทำหน้าที่ติดต่อสื่อสารกับผู้ลงทุน ผู้ถือหุ้น
    รวมทั้งนักวิเคราะห์และภาครัฐที่เกี่ยวข้อง ซึ่งสามารถติดต่อขอทราบข้อมูลได้จากบุคคลต่อไปนี้
    :-

-   นางสาวสมส่วน ขอนดอน

  เลขานุการบริษัท

  หมายเลขโทรศัพท์ (66 2) 810 3935, 02 810 3000 ต่อ 185

  หมายเลขโทรสาร (66 2) 810 3933, 02 420 1827

  E-mail address : somsuank@thainam.com, somsuank@hotmail.com

-   นางสาวรมิดา กลีบเมฆ

  หมายเลขโทรศัพท์ (66 2) 810 3000 ต่อ 185

  หมายเลขโทรสาร (66 2) 420 5055

  E-mail address : su-anna@hotmail.com

1.  ความรับผิดชอบของคณะกรรมการ

(1) โครงสร้างของคณะกรรมการ

-   คณะกรรมการบริษัทฯ มีจำนวนรวม 9 ท่าน ประกอบด้วยกรรมการที่เป็นผู้บริหารจำนวน 3
    ท่าน กรรมการที่ไม่ได้เป็นผู้บริหารจำนวน 3 ท่าน และมีกรรมการอิสระจำนวน 3 ท่าน
    โดยได้แต่งตั้งกรรมการตรวจสอบจำนวน 3 ท่านจากกรรมการอิสระ
    โดยมีรายชื่อแสดงไว้ในส่วนของคณะกรรมการหน้า 63 - 66
    ของแบบแสดงรายการข้อมูลประจำปี (56-1) ฉบับนี้

-   ขบวนการคัดเลือกผู้ดำรงตำแหน่งกรรมการของบริษัทฯ ไม่ได้ผ่านคณะกรรมการสรรหา
    เนื่องจากบริษัทฯ ยังมิได้มีการแต่งตั้งคณะกรรมการสรรหา อย่างไรก็ตามคณะกรรมการบริษัทฯ
    ได้เปิดโอกาสให้ผู้ถือหุ้นส่วนน้อยเสนอชื่อบุคคลที่มีคุณสมบัติเหมาะสมเข้าดำรงตำแหน่งตามหลักเกณฑ์หรือแนวทางปฏิบัติที่ตลาดหลักทรัพย์แห่งประเทศไทยกำหนดไว้โดยแจ้ง
    ผู้ถือหุ้นทราบผ่านระบบเผยแพร่ข้อมูลของตลาดหลักทรัพย์แห่งประเทศไทยและบนเว็บไซต์ของบริษัทฯ

-   คณะกรรมการบริษัทฯ ประกอบด้วยผู้ที่มีความรู้ความสามารถ ประสบการณ์และความ
    เชี่ยวชาญที่หลากหลายวิชาชีพอันเป็นประโยชน์ต่อการดำเนินธุรกิจของบริษัทฯ
    และมีคุณสมบัติที่เหมาะสมที่จะดำรงตำแหน่งกรรมการบริษัทจดทะเบียนได้ตามข้อบังคับของบริษัทฯ
    และตามที่กฎหมายกำหนด

-31-

-   บริษัทฯ มีกรรมการอิสระรวม 3 ท่าน หรือคิดเป็น 1 ใน 3 ของจำนวนกรรมการทั้งคณะตามที่
    พ.ร.บ. หลักทรัพย์และตลาดหลักทรัพย์กำหนดไว้

-   บริษัทฯ ได้กำหนดนิยามกรรมการอิสระของบริษัทฯ เท่ากับข้อกำหนดขั้นต่ำของ ก.ล.ต.
    และตลาดหลักทรัพย์แห่งประเทศไทยในเรื่องการถือหุ้นของบริษัทฯ คือ
    กรรมการอิสระของบริษัทฯ ต้องถือหุ้นในบริษัทฯ ไม่เกินร้อยละ 5
    ของจำนวนหุ้นที่มีสิทธิออกเสียงทั้งหมด

-   ผู้บริหารระดับสูงที่จะดำรงตำแหน่งกรรมการในบริษัทย่อย
    จะได้รับความเห็นชอบจากคณะกรรมการบริษัทฯ ก่อน

-   บริษัทฯ มีผู้รับผิดชอบงานเลขานุการบริษัทฯ ที่เป็นพนักงานประจำ
    และมีการกำหนดขอบเขตอำนาจหน้าที่ของผู้บริหารแต่ละระดับในแต่ละสายงานไว้อย่างชัดเจน
    และเป็นลายลักษณ์อักษร โดยมีการแบ่งแยกอำนาจหน้าที่และความรับผิดชอบในระดับต่างๆ

(1) คณะอนุกรรมการ

-   คณะกรรมการบริษัทฯ
    ได้จัดตั้งคณะอนุกรรมการเพื่อช่วยศึกษาในรายละเอียดและกลั่นกรองงานตามความจำเป็นต่อสถานการณ์
    โดยปัจจุบันบริษัทฯ ได้จัดตั้งเพียงคณะเดียว คือ คณะกรรมการตรวจสอบ
    โดยสมาชิกทุกคนของคณะกรรมการตรวจสอบเป็นกรรมการอิสระ

(2) บทบาทหน้าที่ของคณะกรรมการ

-   คณะกรรมการบริษัทฯ ได้ให้ความเห็นชอบในการกำหนดทิศทาง เป้าหมาย แผนงานธุรกิจ
    และงบประมาณของบริษัทฯ
    ตลอดจนกำกับดูแลให้คณะกรรมการบริหารและฝ่ายจัดการมีการอนุมัติและหรือดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล

-   คณะกรรมการได้จัดให้บริษัทฯ มีระบบการควบคุมภายใน การตรวจสอบภายใน
    และจัดให้มีระบบให้มีการบริหารความเสี่ยงที่มีประสิทธิภาพ
    รวมทั้งมีการติดตามการดำเนินการในเรื่องต่างๆ
    อย่างสม่ำเสมอในการประชุมคณะกรรมการบริษัทฯ เป็นระยะๆ

(3) นโยบายการกำกับดูแลกิจการและจรรยาบรรณธุรกิจ

-   บริษัทฯ ได้ยึดถือปฏิบัติตามหลักจริยธรรมธุรกิจ และเพื่อเป็นการสื่อสารให้พนักงานทุกคน
    ได้ทราบและเข้าใจถึงมาตรฐานการปฏิบัติตนตามที่บริษัทฯ และผู้ถือหุ้นคาดหวัง
    คณะกรรมการบริษัทฯ จึงได้ประกาศนโยบาย จริยธรรมธุรกิจทั้งต่อผู้ถือหุ้น ต่อลูกค้า
    ต่อพนักงาน ต่อคู่ค้าและ/หรือต่อเจ้าหนี้ ต่อคู่แข่งทางการค้า ต่อสังคมและสิ่งแวดล้อม
    รวมทั้งประกาศนโยบายจรรยาบรรณของพนักงานเพื่อให้พนักงานยึดถือเป็นแนวทางปฏิบัติทั้งต่อตนเอง
    ต่อลูกค้า ต่อผู้ที่เกี่ยวข้อง ต่อองค์กรและสังคมโดยส่วนรวม

(4) รายการที่อาจจะมีความขัดแย้งทางผลประโยชน์

-   คณะกรรมการบริษัทฯ ฝ่ายจัดการ และผู้ถือหุ้นได้พิจารณาและจัดระบบในการขจัดความ
    ขัดแย้งของผลประโยชน์อย่างรอบคอบด้วยความซื่อสัตย์สุจริตอย่างมีเหตุผลและเป็นอิสระภายในกรอบจริยธรรมที่ดี
    รวมถึงมีการเปิดเผยข้อมูลอย่างครบถ้วน

-32-

(5) การควบคุมภายในและการบริหารความเสี่ยง

-   บริษัทฯ ได้จัดทำ
    ทบทวนและพัฒนาอย่างต่อเนื่องในเรื่องระบบการควบคุมภายในทั้งระบบการควบคุมทางการเงิน
    การดำเนินงานและการกำกับดูแลการปฏิบัติงาน
    รวมถึงการประเมินประสิทธิผลของระบบการควบคุมภายในอยู่ตลอดเวลา

-   คณะกรรมการบริษัทฯ ได้ให้ความสำคัญกับการบริหารความเสี่ยงอย่างมาก ได้กำหนดให้
    ผู้บริหารจากทุกหน่วยงานร่วมกันประเมินความเสี่ยงของกิจการให้ครอบคลุมทั้งองค์กร
    โดยมีการกำหนดมาตรการป้องกันและจัดการความเสี่ยง

(6) การประชุมคณะกรรมการ

-   กรรมการทุกท่านสามารถแสดงความเห็นได้อย่างอิสระ
    ถ้าการลงมติที่ประชุมคณะกรรมการบริษัทฯ มีคะแนนเสียงเท่ากัน
    ประธานกรรมการมีสิทธิออกเสียงเพิ่มขึ้นอีกหนึ่งเสียงเป็นเสียงชี้ขาดได้

-   ประธานกรรมการและกรรมการผู้จัดการร่วมกันพิจารณาเลือกเรื่องเพื่อบรรจุวาระการประชุมคณะกรรมการ
    และเปิดโอกาสให้กรรมการแต่ละท่านสามารถเสนอเรื่องเข้าสู่วาระการประชุมคณะกรรมการได้

-   เลขานุการบริษัท จะจัดส่งหนังสือนัดประชุมคณะกรรมการบริษัทฯ
    พร้อมทั้งแจ้งระเบียบวาระการประชุมและส่งเอกสารประกอบการประชุมให้กรรมการก่อนการประชุม
    7 วัน เพื่อให้กรรมการมีเวลาศึกษาและพิจารณาข้อมูลที่จะใช้ในการตัดสินใจได้อย่างเพียงพอ

-   เลขานุการบริษัท เป็นผู้จดบันทึกการประชุมคณะกรรมการ
    โดยมีสาระสำคัญที่ครบถ้วนและมีระบบการจัดเก็บรายงานการประชุมที่ผ่านการรับรองจากคณะกรรมการไว้อย่างเป็นระเบียบและครบถ้วน
    พร้อมจะให้คณะกรรมการ และผู้ที่เกี่ยวข้องตรวจสอบได้ตลอดเวลา
    โดยไม่สามารถแก้ไขรายงานโดยไม่ผ่านที่ประชุมคณะกรรมการ

-   คณะกรรมการมีการกำหนดประชุมปกติเป็นประจำ 8 ครั้ง ต่อปี
    โดยกำหนดจำนวนครั้งของการประชุม วัน เวลา สถานที่ประชุมไว้ล่วงหน้าในแต่ละปี
    เพื่อให้กรรมการแต่ละท่านสามารถจัดตารางของตนให้สามารถเข้าร่วมประชุมได้โดยพร้อมเพียงกัน

(7) ค่าตอบแทนกรรมการและผู้บริหาร

-   บริษัทฯ ได้กำหนดค่าตอบแทนกรรมการไว้อย่างชัดเจนและโปร่งใส
    โดยค่าตอบแทนอยู่ในระดับเหมาะสม และได้ขออนุมัติจากที่ประชุมใหญ่สามัญผู้ถือหุ้นแล้ว
    กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มเติมตามสัดส่วน

-   ในปี 2555 บริษัทฯ ได้จ่ายค่าตอบแทนให้กรรมการและผู้บริหารของบริษัทฯ
    ตามที่ได้เปิดเผยในแบบแสดงรายการข้อมูลประจำปี (แบบ 56-1) และรายงานประจำปี
    (แบบ 56-2) แล้ว

-   เนื่องจากบริษัทฯ ยังไม่มีคณะกรรมการพิจารณาค่าตอบแทน
    การประเมินผลงานของประธานเจ้าหน้าที่บริหาร
    หรือกรรมการผู้จัดการเพื่อกำหนดค่าตอบแทนให้ในแต่ละปี
    จึงเป็นหน้าที่ของคณะกรรมการเป็นผู้พิจารณาอนุมัติ โดยประธานเจ้าหน้าที่บริหาร
    หรือกรรมการ ผู้จัดการไม่อยู่ในที่ประชุมของการพิจารณาดังกล่าว

-33-

(8) การพัฒนากรรมการและผู้บริหาร

-   บริษัทฯ มีนโยบายที่จะให้ความรู้แก่กรรมการอย่างต่อเนื่อง
    โดยส่งเข้าร่วมอบรมหลักสูตรของสมาคมส่งเสริมสถาบันกรรมการบริษัทไทย (IOD)
    และหลักสูตรอื่นเพื่อให้เข้าใจถึงบทบาทของกรรมการและให้ความรู้เกี่ยวกับลักษณะธุรกิจของบริษัทฯ
    ควบคู่ไปด้วย

-   บริษัทฯ ส่งเสริมการให้ความรู้แก่ผู้บริหารและผู้เกี่ยวข้อง เช่น เลขานุการบริษัทฯ
    เจ้าหน้าที่ตรวจสอบภายใน เป็นต้น โดยส่งเข้าอบรมหลักสูตรต่างๆ
    ที่เกี่ยวข้องกับการปฏิบัติงานอย่างสม่ำเสมอเพื่อเพิ่มพูนความรู้และเทคนิคใหม่ๆ อยู่ตลอดเวลา

(9) แผนการสืบทอดงาน

-   บริษัทฯ ยังไม่ได้กำหนดแผนการสืบทอดงานเป็นลายลักษณ์อักษรและคณะกรรมการบริษัทฯ
    จะต้องดำเนินการเพื่อให้มั่นใจได้ว่าบริษัทฯ
    มีระบบการพิจารณาคัดเลือกบุคคลากรที่จะเข้ามาดำรงตำแหน่งผู้บริหารระดับสูงที่สำคัญอย่างเหมาะสม

    1.  คณะผู้บริหาร ณ วันที่ 31 ธันวาคม 2555 ประกอบด้วยบุคคลต่อไปนี้ :-

+------+-------------+-------------+-----------------------------------+
| ล    | ชื่อ-สกุล      |             | ตำแหน่ง                            |
| ำดับที่ |             |             |                                   |
+------+-------------+-------------+-----------------------------------+
| 1.   | นายชรัตน์     | สว่างวรรณ์    | กรรมการผู้จัดการ                     |
+------+-------------+-------------+-----------------------------------+
| 2.   | นางศิริพร     | มังกรกาญจน์   | กรรมการรองผู้จัดการ                  |
+------+-------------+-------------+-----------------------------------+
| 3.   | นายวิโรจน์    | อนันตโชติกะกุล | ผู้ช่วยกรรมการผู้จัดการ                 |
+------+-------------+-------------+-----------------------------------+
| 4.   | นายประณต    | คชภักดี       | ผู้อำนวยการกลุ่มขายและการตลาด         |
+------+-------------+-------------+-----------------------------------+
| 5.   | นายสุริยะ     | เรืองสำเร็จ   | ผู้อำนวยการกลุ่มค้นคว้าวิจัย/พัฒนาเทคนิค/   |
|      |             |             |                                   |
|      |             |             | ผลิภัณฑ์และประกันคุณภาพ                |
+------+-------------+-------------+-----------------------------------+
| 6.   | นายเหมสุวรรณ | พัดชา        | ผู้อำนายการกลุ่มผลิต                   |
+------+-------------+-------------+-----------------------------------+
| 7.   | นายเจนวิทย์   | น้อมบุญลือ     | ผู้อำนวยการกลุ่มผลิต                   |
+------+-------------+-------------+-----------------------------------+
| 8.   | นางสาวอภิรดี  | ตั้งสาธิต      | ผู้จัดการฝ่ายบัญชีและการเงิน             |
+------+-------------+-------------+-----------------------------------+

ค่าตอบแทนของคณะผู้บริหาร

  คณะผู้บริหารทั้ง 8 ท่าน ข้างต้น ได้รับค่าตอบแทนรวมเป็นเงิน 19.94 ล้านบาทในปี 2555

  ในรูปของเงินเดือนและเงินสมทบกองทุนสำรองเลี้ยงชีพ

ค่าตอบแทนอื่น

  เป็นสวัสดิการที่จัดให้เช่นเดียวกับพนักงานอื่นๆ เช่น การประกันอุบัติเหตุและประกันสุขภาพ
  เงินกองทุนสำรองเลี้ยงชีพ และเงินสมทบประกันสังคม ฯลฯ

  (ประวัติของผู้บริหารที่มีอำนาจควบคุมบริษัทฯ ปรากฏตามเอกสารแนบ)

-34-

8.8 คณะกรรมการของบริษัทย่อย ณ วันที่ 31 ธันวาคม 2555 ประกอบด้วยบุคคลต่อไปนี้ :-

(ก) บริษัท ทวีวัฒนา โลจิสติกส์ จำกัด

  --------- ------------------- ------------------- ----------------------
  ลำดับที่     ชื่อ-สกุล                                  ตำแหน่ง

  1.        นายชรัตน์             สว่างวรรณ์            กรรมการผู้จัดการ

  2.        นางศิริพร             มังกรกาญจน์           กรรมการรองผู้จัดการ

  3.        นางสาวอภิรดี          ตั้งสาธิต              กรรมการ
  --------- ------------------- ------------------- ----------------------

(2) บริษัท ไทยนาม-เคียววา จำกัด

  --------- ------------------- ------------------- ----------------------
  ลำดับที่     ชื่อ-สกุล                                  ตำแหน่ง

  1.        นายทากาชิ            โฮริเอะ              ประธานกรรมการ

  2.        นายชรัตน์             สว่างวรรณ์            กรรมการผู้จัดการ

  3.        นางศิริพร             มังกรกาญจน์           กรรมการรองผู้จัดการ

  4.        นายประเสริฐ          มังกรกาญจน์           กรรมการ

  5.        นายทามากิ            ซูกะ                 กรรมการ

  6.        นายโยจิ              มาซึดะ               กรรมการ
  --------- ------------------- ------------------- ----------------------

(3) TNV Plastics (Proprietary) Limited

  --------- ------------------- ------------------- ----------------------
  ลำดับที่     ชื่อ-สกุล                                  ตำแหน่ง

  1.        นายพลภูมิ             สว่างวรรณ์            กรรมการผู้จัดการ

  2.        นายชรัตน์             สว่างวรรณ์            กรรมการ

  3.        นายกฤตศร            มังกรกาญจน์           กรรมการ

  4.        นางสาวอลิศรา         สว่างวรรณ์            กรรมการ

  5.        นายประณต            คชภักดี               กรรมการ
  --------- ------------------- ------------------- ----------------------

(4) บริษัท ที.เอ็น.พี. อินดัสทรี จำกัด

  --------- ------------------- ------------------- ----------------------
  ลำดับที่     ชื่อ-สกุล                                  ตำแหน่ง

  1.        นายชรัตน์             สว่างวรรณ์            กรรมการผู้จัดการ

  2.        นางศิริพร             มังกรกาญจน์           กรรมการรองผู้จัดการ

  3.        นายธวัช              ตรีวรรณกุล            กรรมการ

  4.        นายชัยนันท์            ลภิธนานุวัฒน์           กรรมการ
  --------- ------------------- ------------------- ----------------------

  หมายเหตุ คณะผู้บริหารเป็นบุคคลชุดเดียวกันกับข้อ 9.7

-35-

8.9 จำนวนพนักงาน ณ วันที่ 31 ธันวาคม 2555

8.9.1 บริษัท ไทยนามพลาสติกส์ จำกัด (มหาชน)

มีจำนวนพนักงานรวม 657 คน แยกตามสายงานหลักได้ดังนี้ :-

+-----------------------------------------------------+----------------+
| สายงานหลัก                                           | จำนวน (คน)     |
+-----------------------------------------------------+----------------+
| -   สำนักบริหาร                                       | 13             |
+-----------------------------------------------------+----------------+
| -   กลุ่มผลิต                                          | 452            |
+-----------------------------------------------------+----------------+
| -   ฝ่ายบัญชีและการเงิน                                 | 23             |
+-----------------------------------------------------+----------------+
| -   ฝ่ายขาย                                          | 17             |
+-----------------------------------------------------+----------------+
| -   กลุ่มค้นคว้าวิจัย/พัฒนาเทคนิค/ผลิตภัณฑ์และประกันคุณภาพ       | 42             |
+-----------------------------------------------------+----------------+
| -   ฝ่ายประสานงาน Logistics                          | 8              |
+-----------------------------------------------------+----------------+
| -   ฝ่ายวางแผนการผลิต                                 | 10             |
+-----------------------------------------------------+----------------+
| -   ฝ่ายบริหาร                                        | 64             |
+-----------------------------------------------------+----------------+
| -   ฝ่ายพัฒนาองค์กรและระบบงาน                          | 28             |
+-----------------------------------------------------+----------------+
| รวม                                                 | 657            |
+-----------------------------------------------------+----------------+

8.9.2 บริษัทย่อย

  (ก) บริษัท ไทยนาม-เคียววา จำกัด

มีจำนวนพนักงานรวม 26 คน แยกตามสายงานหลักได้ดังนี้ :-

+-----------------------------------------------------+----------------+
| สายงานหลัก                                           | จำนวน (คน)     |
+-----------------------------------------------------+----------------+
| -   ฝ่ายบริหาร                                        | 4              |
+-----------------------------------------------------+----------------+
| -   ฝ่ายโรงงาน                                       | 19             |
+-----------------------------------------------------+----------------+
| -   ฝ่ายขายสินค้าใหม่                                   | 2              |
+-----------------------------------------------------+----------------+
| -   กลุ่มค้นคว้าวิจัย/พัฒนาเทคนิค/ผลิตภัณฑ์และประกันคุณภาพ       | 1              |
+-----------------------------------------------------+----------------+
| รวม                                                 | 26             |
+-----------------------------------------------------+----------------+

(ข) บริษัท ที.เอ็น.พี. อินดัสทรี จำกัด

มีจำนวนพนักงานรวม 51 คน แยกตามสายงานหลักได้ดังนี้ :-

+-----------------------------------------------------+----------------+
| สายงานหลัก                                           | จำนวน (คน)     |
+-----------------------------------------------------+----------------+
| -   ฝ่ายบริหาร                                        | 18             |
+-----------------------------------------------------+----------------+
| -   ฝ่ายโรงงาน                                       | 30             |
+-----------------------------------------------------+----------------+
| -   กลุ่มค้นคว้าวิจัย/พัฒนาเทคนิค/ผลิตภัณฑ์และประกันคุณภาพ       | 2              |
+-----------------------------------------------------+----------------+
| -   ฝ่ายพัฒนาองค์กรและระบบงาน                          | 1              |
+-----------------------------------------------------+----------------+
| รวม                                                 | 51             |
+-----------------------------------------------------+----------------+

-36-

8.10 ค่าตอบแทนรวมของพนักงาน ประจำปี 2555

8.10.1 บริษัท ไทยนามพลาสติกส์ จำกัด (มหาชน) เป็นจำนวนเงินรวมทั้งสิ้น 164.68 ล้านบาท
แยกเป็น :-

+--------------------------------------------+-------------------------+
| ค่าตอบแทน                                   | จำนวนเงิน (ล้านบาท)       |
+--------------------------------------------+-------------------------+
| -   เงินเดือน/ค่าจ้าง                          | 150.41                  |
+--------------------------------------------+-------------------------+
| -   เงินสมทบกองทุนสำรองเลี้ยงชีพ                | 4.45                    |
+--------------------------------------------+-------------------------+
| -   เงินสมทบกองทุนประกันสังคม                  | 3.41                    |
+--------------------------------------------+-------------------------+
| -   สวัสดิการอื่น                              | 6.41                    |
+--------------------------------------------+-------------------------+

8.10.2 บริษัทย่อย

1)  บริษัท ไทยนาม-เคียววา จำกัด

  เป็นจำนวนเงินรวมทั้งสิ้น 5.46 ล้านบาท แยกเป็น :-

+--------------------------------------------+-------------------------+
| ค่าตอบแทน                                   | จำนวนเงิน (ล้านบาท)       |
+--------------------------------------------+-------------------------+
| -   เงินเดือน/ค่าจ้าง                          | 4.99                    |
+--------------------------------------------+-------------------------+
| -   เงินสมทบกองทุนสำรองเลี้ยงชีพ                | 0.13                    |
+--------------------------------------------+-------------------------+
| -   เงินสมทบกองทุนประกันสังคม                  | 0.12                    |
+--------------------------------------------+-------------------------+
| -   สวัสดิการอื่น                              | 0.22                    |
+--------------------------------------------+-------------------------+

ข) บริษัท ที.เอ็น.พี. อินดัสทรี จำกัด

  เป็นจำนวนเงินรวมทั้งสิ้น 8.35 ล้านบาท แยกเป็น :-

+--------------------------------------------+-------------------------+
| ค่าตอบแทน                                   | จำนวนเงิน (ล้านบาท)       |
+--------------------------------------------+-------------------------+
| -   เงินเดือน/ค่าจ้าง                          | 7.37                    |
+--------------------------------------------+-------------------------+
| -   เงินสมทบกองทุนสำรองเลี้ยงชีพ                | 0.22                    |
+--------------------------------------------+-------------------------+
| -   เงินสมทบกองทุนประกันสังคม                  | 0.26                    |
+--------------------------------------------+-------------------------+
| -   สวัสดิการอื่น                              | 0.50                    |
+--------------------------------------------+-------------------------+

8.11 นโยบายในการพัฒนาพนักงานของบริษัทฯ และบริษัทย่อย

บริษัทฯ และบริษัทย่อยได้ให้ความสำคัญในการพัฒนาพนักงานซึ่งถือเป็นทรัพยากรที่มีค่าของบริษัทฯ
เพื่อพัฒนาศักยภาพและความสามารถของพนักงานในการเพิ่มประสิทธิภาพในการปฏิบัติงานดังนี้ :-

1.  ให้พนักงานได้รับการฝึกอบรมทั้งใน และนอกสถานที่เพื่อเสริมสร้างความรู้ ความสามารถ
    ตลอดจนทักษะทางเทคนิคต่างๆ ในการปฏิบัติงาน

2.  ส่งเสริมให้พนักงานเกิดความรักในองค์กรโดยเห็นแก่ประโยชน์ส่วนรวม
    ตลอดจนเสริมสร้างความสามัคคีในพนักงานทุกระดับชั้น

3.  สนับสนุนให้พนักงานได้รับค่าตอบแทนและสวัสดิการที่ดีขึ้น

4.  จัดสภาพแวดล้อมในการทำงานให้ถูกสุขลักษณะ เพื่อให้พนักงานมีสุขภาพกายและจิตที่ดี